CELEX: 62019TN0634
Language: fi
Date: 2019-09-19 00:00:00
Title: asia T-634/19: Kanne 19.9.2019 – FC v. EASO

25.11.2019   
            
            
               FI
            
            
               Euroopan unionin virallinen lehti
            
            
               C 399/79
            
         
      Kanne 19.9.2019 – FC v. EASO
      (asia T-634/19)
      (2019/C 399/97)
      Oikeudenkäyntikieli: kreikka
      
         Asianosaiset
      
      
         Kantaja: FC (edustaja: asianajaja B. Christianos)
      
         Vastaaja: Euroopan turvapaikka-asioiden tukivirasto (EASO)
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 20.6.2019 tehdyn EASO:n nimittävän viranomaisen päätöksen nro EASO/ED/2019/309, jolla tämä viimeksi mainittu on hylännyt kantajan 21.2.2019 tekemän, Euroopan unionin virkamiehiin sovellettavien henkilöstösääntöjen 90 artiklan 2 kohdassa tarkoitetun valituksen
               
            
                  —
               
               
                  kumoaa 14.12.2018 tehdyn EASO:n nimittävän viranomaisen päätöksen nro EASO/ED/2018/365, joka koskee kantajan pidättämistä virantoimituksesta (tai hänen eläkkeelle siirtämistään), hänen palkanmaksunsa pidättämistä ja hänelle asetettua kieltoa päästä EASO:n tiloihin
               
            
                  —
               
               
                  velvoittaa EASO:n maksamaan kantajalle 6 504 euroa korvauksena hänelle aiheutuneesta aineellisesta vahingosta
               
            
                  —
               
               
                  velvoittaa EASO:n maksamaan kantajalle 250 000 euroa korvauksena hänelle aiheutuneesta henkisestä kärsimyksestä ja hänen terveydellensä aiheutuneesta vahingosta
               
            
                  —
               
               
                  velvoittaa EASO:n korvaamaan kantajan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan riidanalaisissa päätöksissä loukataan kantajan oikeutta hyvään hallintoon, erityisesti puolueettomuuden ja objektiivisuuden periaatteen näkökulmasta, ja kantajan aineellista oikeutta tulla kuulluksi.
               
            
                  2)
               
               
                  Toinen kanneperuste, jonka mukaan riidanalaisten päätösten julkistamistapa merkitsi kantajan henkilötietojen väärinkäyttöä, rikkoi olettamaa hänen syyttömyydestään ja loukkasi suhteellisuusperiaatetta.
               
            
                  3)
               
               
                  Kolmas kanneperuste, jonka mukaan riidanalaisissa päätöksissä on tehty ilmeinen arviointivirhe ja niillä on puutteelliset perustelut.
               
            
                  4)
               
               
                  Neljäs kanneperuste, jonka mukaan riidanalaisissa päätöksissä on loukattu kantajan puolustautumisoikeuksia ja pääasiallisesti estetty häntä käyttämästä niitä.